b'\n_START_ARTICLE_\nTuropolje (Velika Gorica)\n_START_SECTION_\nIme\n_START_PARAGRAPH_\nIme Turopolje nastalo je po vrsti Europskog Bizona (govedu Tur) koje je obitavalo u Turopoljskim \xc5\xa1umama hrane\xc4\x87i se visokom travom i raznim drugim biljem. Posljednji primjerak te \xc5\xbeivotinje zabilje\xc5\xbeen je oko 1800-te godine.\n_START_SECTION_\nPovijest\n_START_PARAGRAPH_\nNakon izgradnje pruge Zagreb-Sisak 1862 godine, Eksploatacija turopoljskih \xc5\xa1uma (turopoljski lug) uzela je maha. Nedaleko sela Rakitovca i Bu\xc5\xa1evca podignuto je skladi\xc5\xa1te kojim su upravljali Francuzi. Tu, pored \xc5\xbeelje\xc5\xbeni\xc4\x8dke stanice ru\xc4\x8dno je obra\xc4\x91ivano drvo, a najtra\xc5\xbeenija roba bile su "Duge" za ba\xc4\x8dve raznih veli\xc4\x8dina. Uz rub skladi\xc5\xa1ta uskoro su podignuti objekti u koje se najprije privremeno, a zatim stalno, smjestila radni\xc4\x8dka populacija. Tako je izraslo naselje koje dobiva ime Turopolje. Dodu\xc5\xa1e mje\xc5\xa1tani okolnih sela nazivali su ga "Le\xc5\xa1tant", ali je taj naziv kasnije napu\xc5\xa1ten. Svi zaposleni obavljali su te\xc5\xa1ke fizi\xc4\x8dke poslove ili su kao "Kirija\xc5\xa1i" prevozili trupce iz \xc5\xa1ume do stovari\xc5\xa1ta._NEWLINE_Filip Deutsch, industrijalac iz Zagreba, kupio je 1910. godine od Plemenite op\xc4\x8dine turopoljske pedesetak jutara zemlje. Doktor Ljudevit Josipovi\xc4\x87, turopoljski \xc5\xbeupan, prodao je tu zemlju bez pristanka seoskih sudaca, kojima je samo preostalo da naknadno, kad je ve\xc4\x87 sve bilo gotovo, odobre prodaju. Tako je utemeljena drvna industrija u Turopolju koja je radila pod nazivom "Filipa Deutscha sinovi". Vlasnik je odmah po\xc4\x8deo dizati objekte za pilanu i ku\xc4\x87e za radnike i stru\xc4\x8dnjake koje je namjeravao dovesti iz Zagreba i drugih krajeva Hrvatske. Stanovi su gra\xc4\x91eni u nizu i nazvani su "Kolonija". U rekordnom roku u ono vrijeme podignuti su svi objekti i ve\xc4\x87 u lipnju, odnosno srpnju 1911. godine po\xc4\x8dela je proizvodnja rezane gra\xc4\x91e, uglavnom hrastovine iz turopljskih \xc5\xa1uma. Kapacitet pilane bio je 40.000 m\xc2\xb3, sa pet gatera i jednim venecijanerom sa vlastitom elektri\xc4\x8dnom centralom za pogon pilane i rasvjetu mjesta. Pilana je radila i za vrijeme II svjetskog rata, pod upravom okupatora . U dva navrata poku\xc5\xa1ana je zapaliti od partizana, no nije htjela gorjeti._NEWLINE_U mjestu je postojala ciglana od \xc4\x8dijih su se cigli izgradili mnogi objekti u mjestu i okolici. U mjestu je uz ciglanu iskopavanjem ilova\xc4\x8de nastalo i umjetno jezero "Bajer", ali na\xc5\xbealost kada je prokopan kanal Sava - Odra jezero je presu\xc5\xa1ilo, a zatim je kroz nekoliko godina i zatrpano. Ciglana je, zbog lo\xc5\xa1e kvalitete sirovine, prestala s radom 1938. godine. U blizini ciglane je postojala i lugarnica. Zanimljivo je da je Turopolje nekad imalo \xc5\xa1kolu, kino, knji\xc5\xbenicu, radio postaju, po\xc5\xa1tu, restoran, kuglanu, streljanu, mesnicu, brija\xc4\x8dnicu... , a danas u moderna vremena toga vi\xc5\xa1e nema. Nekada je u mjestu djelovalo nekoliko sekcija: gluma\xc4\x8dka, kugla\xc4\x8dka i strelja\xc4\x8dka.  _NEWLINE_Uz drvnu industriju, kroz svoju povijest, izraslo je i moderno radni\xc4\x8dko naselje. Drvna industrija po\xc4\x8dela je s radom 1911, godine, pa se ta godina uzima i kao godina nastanka mjesta Turopolje. Zbog svoje povijesti i zbog radnih ljudi skromnih \xc5\xbeivotnih prilika, za za\xc5\xa1titnika mjesta izabran je Sv. Josip Radnik, a slavi se 01.svibnja, kada se odr\xc5\xbeava sv. Misa i slavi se dan mjesta, te me\xc4\x91unarodni praznik rada.\n_START_SECTION_\nTuropolje danas\n_START_PARAGRAPH_\nDanas mjesto Turopolje ima oko 1000 stanovnika. U mjestu se nalaze \xc5\xbeeljezni\xc4\x8dki - ran\xc5\xbeirni kolodvor, drvna industrija, ambulanta, dru\xc5\xa1tveni dom, zgrada nogometnog kluba sa igrali\xc5\xa1tem, trgovina. U neposrednoj blizini mjesta nalazi se i letjeli\xc5\xa1te Aero kluba Velika Gorica, te gospodarsko - poslovna zona "Turopolje - Rakitovec". U mjestu djeluje jedno od najstarijih nogometnih klubova u na\xc5\xa1em kraju NK Turopolje (nekada: NK Proleter, osnovan 1924. godine), Dobrovoljno vatrogasno dru\xc5\xa1tvo Turopolje (osnovano 1941. godine), udruga TUM (turopoljska udruga mladih), Udruga umirovljenika Turopolje, Belot klub Turopolje te \xc5\xa0RK (\xc5\xa1portsko ribolovni klub) Ribomanija.\n_START_SECTION_\nPovijest sporta u Turopolju\n_START_PARAGRAPH_\nIako je samo naselje nastalo 1911., ve\xc4\x87 1920. godine, u Turopolju je osnovan "Sportski klub Turopoljac", u kojem je djelovalo nekoliko sportskih sekcija: kugla\xc4\x8dka, strelja\xc4\x8dka, nogometna... Bila su to po\xc4\x8detna vremena za nogomet u na\xc5\xa1emu kraju. Ve\xc4\x87inom su se igrale prijateljske utakmice s klubovima iz okolnih mjesta i Zagreba. 1924. godine u Turopolju je odigrana prva slu\xc5\xbebena nogometna utakmica. 1930. osnovan je nogometni klub "Proleter", koji pod tim imenom djeluje sve do 1948. godine, kada mijenja naziv u NK "Mladost". Vrlo zanimljiva je situacija vezana uz NK "Proleter". U to vrijeme ve\xc4\x87ina igra\xc4\x8da bili su radnici turopoljske pilane. Kada je izga\xc4\x91eno prvo igrali\xc5\xa1te, istog dana odigrane su prve dvije utakmice kluba. Vjerojatno je do\xc5\xa1lo do zabune prilikom dogovaranja utakmica. Prva utakmica izgubljena je rezultatom 9:0, a nakon odmora od pola sata, odmah je odigrana i druga. Drugu utakmicu umorni igra\xc4\x8di "Proletera" pobje\xc4\x91ju 1:0. Od 1984. godine klub nosi ime NK "Proleter - Mladost" i djeluje sve do 1994. godine, od kada ima status mirovanja. 2000. godine klub ponovno po\xc4\x8dinje sa radom, sada pod imenom NK "Turopolje". Uz nogometni klub u Velikoj Gorici osnovan 1920. godine, NK Turopolje (NK Proleter) najstariji je klub na podru\xc4\x8dju Grada Velike Gorice, ali i jedan od starijih nogometnih klubova u cijeloj Zagreba\xc4\x8dkoj \xc5\xbeupaniji. 2004. godine, povodom 10. godi\xc5\xa1njice Nogometnog saveza Zagreba\xc4\x8dke \xc5\xbeupanije, nogometnom klubu "Turopolje" dodijeljena je Zlatna povelja, koja se dodjeljivala klubovima koji su osnovani i djelovali u prvim godinama nastanka i igranja nogometa na podru\xc4\x87ju Zagreba\xc4\x8dke \xc5\xbeupanije, a aktivni su vi\xc5\xa1e od 75 godina. Najve\xc4\x87i uspjeh kluba je osvajanje Kupa mladosti Velike Gorice 1987., 1988. i 1989. godine, odnosno osvajanje prijelaznog pehara u trajno vlasni\xc5\xa1tvo, \xc5\xa1to do tada nije uspjelo niti jednome klubu. Iz povijesti mo\xc5\xbeemo izdvojiti utakmicu izme\xc4\x91u NK "Proleter" i poznatog zagreba\xc4\x8dkog kluba "Gra\xc4\x91anskog", kada je Turopolje jedva izgubilo sa rezultatom 2:3.\n_START_SECTION_\nSpomenici i znamenitosti\n_START_PARAGRAPH_\nSkulptura "Zdenac"_NEWLINE_Izradio ju je kipar Zlatko Zlati\xc4\x87, iz materijala - turopoljskog hrasta. Skulptura je komponirana od geometrijski stiliziranih drvenih plo\xc5\xa1ki u formi studenca. Postavljena je 1981. u krugu Drvne industrije Turopolje, u povodu sedamdesete obljetnice tog radnog kolektiva.'